CELEX: 32009R0129
Language: hr
Date: 2009-02-13 00:00:00
Title: Uredba Komisije (EZ) br. 129/2009 od 13. veljače 2009. o izmjeni Uredbe (EZ) br. 197/2006 u pogledu valjanosti prijelaznih mjera za bivšu hranu  Tekst značajan za EGP

03/Sv. 41
            
            
               HR
            
            
               Službeni list Europske unije
            
            
               248
            
         32009R0129
   
               L 044/3
            
            
               SLUŽBENI LIST EUROPSKE UNIJE
            
         UREDBA KOMISIJE (EZ) br. 129/2009
   od 13. veljače 2009.
   o izmjeni Uredbe (EZ) br. 197/2006 u pogledu valjanosti prijelaznih mjera za bivšu hranu
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 1774/2002 Europskog parlamenta i Vijeća od 3. listopada 2002. o utvrđivanju zdravstvenih pravila u vezi s nusproizvodima životinjskog podrijetla koji nisu namijenjeni prehrani ljudi (1), a posebno njezin članak 32. stavak 1.,
   budući da:
   
               (1)
            
            
               Uredbom (EZ) br. 1774/2002 uveden je sveobuhvatan okvir za prikupljanje, upotrebu i odlaganje nusproizvoda životinjskog podrijetla.
            
         
               (2)
            
            
               Uredbom Komisije (EZ) br. 197/2006 od 3. veljače 2006. o prijelaznim mjerama na temelju Uredbe (EZ) br. 1774/2002 u pogledu prikupljanja, prijevoza, obrađivanja, uporabe i odlaganja bivše hrane (2) određen je niz prijelaznih mjera koje će prestati važiti 31. srpnja 2009.
            
         
               (3)
            
            
               Komisija je usvojila prijedlog za reviziju Uredbe (EZ) br. 1774/2002 (3). Taj prijedlog je sada na razmatranju zakonodavaca, kao i pravila za bivšu hranu te će u tom kontekstu biti razmotreni dostupni znanstveni dokazi o rizicima koji proizlaze iz takvih nusproizvoda životinjskog podrijetla. Stoga je primjereno produljiti razdoblje valjanosti sadašnjih prijelaznih mjera kako bi se do donošenja novih pravila i nadalje primjenjivala sadašnja pravila u pogledu bivše hrane.
            
         
               (4)
            
            
               S obzirom na datum koji je Komisija predložila za početak primjene revidirane Uredbe o nusproizvodima životinjskoga podrijetla, primjereno je produljiti razdoblje valjanosti Uredbe (EZ) br. 197/2006 do 31. srpnja 2011.
            
         
               (5)
            
            
               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   U članku 5. Uredbe (EZ) br. 197/2006 datum „31. srpnja 2009.” zamjenjuje se datumom „31. srpnja 2011.”
   Članak 2.
   Ova Uredba stupa na snagu trećega dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 13. veljače 2009.
      
         
            Za Komisiju
         
         Androulla VASSILIOU
         
            Članica Komisije
         
      
   
   
      (1)  SL L 273, 10.10.2002., str. 1.
   
      (2)  SL L 32, 4.2.2006., str. 13.
   
      (3)  Dokument COM(2008) 345 konačni od 10. lipnja 2008.